ජන සෙවණ නිවාස දස ලක්ෂයේ වැඩසටහන යටතේ කිලිනොච්චිය අරවියල් නගර්හි ඉදිකළ නිවාස ව්‍යාපෘතිය, ඉදිකිරීම්, ඉංජිනේරු සේවා නිවාස හා පොදු පහසුකම් අමාත්‍ය විමල් වීරවංශ මහතාගේ ප්‍රධානත්වයෙන් ජනතා අයිතියට පත් කෙරුණි.නිවාස 50කින් යුත් අරවියල් නගර් හි එක් නිවසක් සඳහා ජාතික නිවාස සංවර්ධන අධිකාරිය ලබාදුන් මුදල රුපියල් තුන් ලක්ෂ පනස් දහසකි.සුබ සාධන මධ්‍යස්ථානවල සිට උතුරේ නැවත පදිංචියට ගිය ජනතාව වෙනුවෙන් ජාතික නිවාස සංවර්ධන අධිකාරිය සහන ණය පදනම යටතේ ඉදිකළ ප්‍රථම ගම්මානය ද මෙය වන අතර නිවාසලාභීන්ගේ ශ්‍රම දායකත්වය ද සමඟ ක්‍රමවත් හා සාර්ථක අයුරින් නිවාස ව්‍යාපෘතිය ක්‍රියාත්මක වීම සුවිශේෂත්වයකි.මුල්ගල තැබීමෙන් පසු මාස 08ක් වැනි කෙටි කාලයක් තුළ මංමාවත් විදුලිය, ජල, වැසිකිළි පහසුකම් ප්‍රජා ශාලා හා ක්‍රීඩා පිටිය ඇතුළු පොදු පහසුකම් ද සමඟ අරවියල්නගර් ජනතා අයිතියට පත්වීම ජනතා ජයග්‍රහණයකි.ජාති, කුල, ආගම්, පක්ෂ බේදයකින් තොරව මේ රට සංවර්ධනයක කරා රැගෙන යන ජනාධිපතිතුමාගේ නායකත්වය යටතේ මෙවැනි නිවාස ව්‍යාපෘති උතුරේ නැඟෙනහිර පමණක් නොව රටපුරා ඉදිකෙරෙන බව පැවැසූ අමාත්‍ය විමල් වීරවංශ මහතා ත්‍රස්තවාදී භීෂණය නිමාකොට ජීවිත හා රට ගොඩනඟන මෙහෙයුම දැන් ආරම්භ වී ඇතැයි ද කීය.මෙම නිවාස ව්‍යාපෘතිය සාර්ථක කර ගැනීමට හැකිවීම ජයග්‍රහණයක්.